Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (“Oʻzbekiston Respublikasining ayrim qonun hujjatlariga yer toʻgʻrisidagi qonun hujjatlarini takomillashtirishga qaratilgan oʻzgartish va qoʻshimchalar kiritish haqida” 2018-yil 24-iyuldagi OʻRQ-487-son Oʻzbekiston Respublikasi Qonuni)
(law, 2022-04-15)

“Oʻzbekiston Respublikasining ayrim qonun hujjatlariga yer toʻgʻrisidagi qonun hujjatlarini takomillashtirishga qaratilgan oʻzgartish va qoʻshimchalar kiritish haqida” 2018-yil 24-iyuldagi OʻRQ-487-son Oʻzbekiston Respublikasi Qonuniga muvofiq, shuningdek, yer munosabatlarini yanada takomillashtirish maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining ayrim qarorlariga ilovaga muvofiq oʻzgartirish va qoʻshimchalar kiritilsin. 2. Oʻzbekiston Respublikasi Yer resurslari, geodeziya, kartografiya va davlat kadastri davlat qoʻmitasi manfaatdor vazirliklar va idoralar bilan birgalikda bir oy muddatda ular tomonidan qabul qilingan normativ-huquqiy hujjatlarni ushbu qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari — transport vaziri A.J. Ramatov zimmasiga va Oʻzbekiston Respublikasi Vazirlar Mahkamasining Agrar va oziq-ovqat sohalarini rivojlantirish masalalari kotibiyatiga yuklansin. 2. Vazirlar Mahkamasining 2011-yil 25-maydagi 146-son qarori bilan tasdiqlangan Yer uchastkalari egalari, foydalanuvchilari, ijarachilari va mulkdorlarining koʻrgan zararlarini, shuningdek, qishloq xoʻjaligi va oʻrmon xoʻjaligi ishlab chiqarishi nobudgarchiliklarining oʻrnini qoplash tartibi toʻgʻrisidagi nizomda (Oʻzbekiston Respublikasi QT, 2011-y., 5-son, 40-modda): a) 18-band quyidagi tahrirda bayon qilinsin: “18. Qishloq xoʻjaligi va oʻrmon xoʻjaligi ishlab chiqarishi nobudgarchiliklari quyidagi hollarda aniqlanadi va qoplanadi: qishloq xoʻjaligi va oʻrmon yerlari, shu jumladan, dehqon va xoʻjaligini yuritish uchun jismoniy shaxslarga berilgan yer uchastkalaridagi qishloq xoʻjaligi yerlarini olib qoʻyish, haq toʻlab olish yoki vaqtincha egallab turish hamda ularni qishloq va oʻrmon xoʻjaligini yuritish bilan bogʻliq boʻlmagan yoki qishloq va oʻrmon xoʻjaligini yuritish bilan bogʻliq boʻlgan, lekin sugʻoriladigan qishloq xoʻjaligi va oʻrmon yerlarining oborotdan chiqarib yuborilishiga olib keladigan maqsadlar uchun berish; qurilayotgan suv omborlari, suv taʼminoti manbalari, kurortlar, magistral kanallar va kollektorlar, yoʻllar, quvurlar, elektr energiyasi uzatish va aloqa liniyalari, shuningdek, boshqa obyektlar atrofidagi muhofaza qilinadigan tabiiy hududlar, qoʻriqlash, sanitariya va himoya zonalari chegaralarini belgilagan, qishloq xoʻjaligi va oʻrmon yerlarini oborotdan chiqargan yoki ularni kamroq qiymatli yerga oʻtkazgan holda yer uchastkalari egalari, foydalanuvchilari, ijarachilari va mulkdorlarining huquqlarini cheklash; yuridik va jismoniy shaxslar faoliyatining taʼsiri natijasida yer sifatining yomonlashishi. Qishloq xoʻjaligi va oʻrmon xoʻjaligi ishlab chiqarishi nobudgarchiliklarining oʻrni yer uchastkalari quyidagilar uchun olib qoʻyilgan holatlarda qoplanmaydi: yakka tartibdagi va koʻp kvartirali uylar qurish va ularga xizmat koʻrsatish; dafn etish joylarini tashkil qilish, davlat (maktabgacha, umumiy oʻrta, oʻrta maxsus, kasb-hunar) taʼlim va davolash muassasalari, bolalar uylari, “Mehribonlik” uylari, “Saxovat” va “Muruvvat” uylari qurilishi uchun; suv xoʻjaligi uchun melioratsiya obyektlari va gidrotexnika inshootlari qurish; muhofaza qilinadigan tabiiy hududlar barpo etish; mudofaa ehtiyojlari; Oʻzbekiston Respublikasi Davlat chegarasini jihozlash ehtiyojlari. Qonun hujjatlari va Oʻzbekiston Respublikasi Vazirlar Mahkamasining qarorlari bilan yuridik va jismoniy shaxslar qishloq xoʻjaligi va oʻrmon xoʻjaligi ishlab chiqarishi nobudgarchiliklarini qoplashdan ozod qilinadigan boshqa holatlar ham belgilanishi mumkin”; b) 23-bandning birinchi xatboshidagi “bir oy” soʻzlari “besh kun” soʻzlari bilan almashtirilsin; v) 24-band quyidagi tahrirda bayon qilinsin: “24. Qishloq xoʻjaligi va oʻrmon xoʻjaligi ishlab chiqarishi nobudgarchiliklarining oʻrnini qoplash uchun hududiy boshqarmalarning maxsus hisob raqamlariga tushgan mablagʻlarning 90 foizidan Davrgeodezkadastr qoʻmitasi tomonidan tasdiqlangan xarajatlar smetasiga muvofiq Qoraqalpogʻiston Respublikasi Vazirlar Kengashi, viloyatlar va Toshkent shahar hokimlari tomonidan tasdiqlangan ishchi reja asosida quyidagilar uchun foydalaniladi: yangi yerlarni oʻzlashtirish va sugʻoriladigan yerlarni kompleks rekonstruksiya qilish; tuproq unumdorligini oshirish boʻyicha davlat dasturlarini ishlab chiqish va amalga oshirish, qishloq xoʻjaligi yerlaridan oqilona foydalanish va muhofaza qilish; kollektor-drenaj tarmogʻini qurish va qayta qurish, sugʻoriladigan yerlarni kapital rejalashtirish, ularning suv taʼminotini oshirish; pichanzorlar va yaylovlarni tubdan yaxshilash; oʻrmonlar va mevali oʻrmonzorlar barpo etish, tiklash; qumliklar, suv havzalari va daryolarning qirgʻoqboʻyi mintaqalarini oʻrmonzorlashtirish; togʻ yonbagʻirlarida sula olish va eroziyaga qarshi boshqa tadbirlarni amalga oshirish; yer tuzish, kadastr va oʻrmon barpo etish ishlari; yaylovlarda sugʻorish punktlarini (burgʻulangan quduqlar, quduqlar va suv quvurlarini) qurish va jihozlash; yer tuzish, shu jumladan, fermer xoʻjaliklarining yer uchastkalarini maqbullashtirish, yer kadastri, yer monitoringi va tuproq jihatidan izlanishlar olib borish boʻyicha loyiha hujjatlarini hamda boshqa hujjatlarni tayyorlash yoki ularga tuzatish kiritish; buzilgan yerlarni rekultivatsiya qilish; avtomatlashtirilgan yer-axborot tizimlarini yaratish; Qoraqalpogʻiston Respublikasi Vazirlar Kengashi Raisi va viloyatlar hokimlarining qarorlariga binoan qishloq xoʻjaligi mahsulotlari yetishtirishni koʻpaytirishga, qishloq xoʻjalik yerlaridan oqilona foydalanish va ularni muhofaza qilishga qaratilgan boshqa tadbirlarni amalga oshirish. Ushbu bandda koʻrsatilgan ishlarni bajarish uchun jalb etiladigan pudrat tashkilotlarini melioratsiya, irrigatsiya va yerlarni tekislash ishlari uchun yonilgʻi-moylash materiallari bilan taʼminlash belgilangan tartibda “Oʻzdavneftgazinspeksiya” DI tomonidan tasdiqlanadigan rejalashtirilgan hajmlar hisobiga amalga oshiriladi. Qishloq xoʻjaligi va oʻrmon xoʻjaligi ishlab chiqarishi nobudgarchiliklari oʻrnini qoplash uchun tushgan mablagʻlar hisobidan Davergeodezkadastr qoʻmitasi markaziy apparatiga va uning hududiy boshqarmalariga bittadan shtatdagi xodim ajratiladi, uning vazifasiga yuqorida koʻrsatilgan ishlarni bajarish, shu jumladan, tashkiliy texnika vositalari, jihozlar va uskunalar xarid qilish ishlarini tashkil etish kiradi. Yer resurslari va davlat kadastri boshqarmalari tomonidan mablagʻlarni sarflash Davergeodezkadastr qoʻmitasi tomonidan tasdiqlangan smeta boʻyicha amalga oshiriladi. Qishloq xoʻjaligi va oʻrmon xoʻjaligi ishlab chiqarishi nobudgarchiliklari oʻrnini qoplash hisobiga tushgan mablagʻlardan yer munosabatlari bilan bogʻliq boshqa maqsadlar uchun foydalanish Vazirlar Mahkamasining qarori boʻyicha amalga oshiriladi”; g) 241-bandning birinchi xatboshidagi “ijtimoiy himoyalashga” soʻzlari “ragʻbatlantirish va ijtimoiy himoyalashga” soʻzlari bilan almashtirilsin.